Case ID: 1065992
Sentence 1: İşin halları: Təqsirləndirilən şəxs barəsində ittiham hökmü çıxarılmışdır ona görə ki, o, xx xxxxxxxx 2018-ci il tarixdə, saat 22 radələrində Abşeron rayonu, Xırdalan şəhəri, Quşçuluq yaşayış massivində küçə ilə gedərkən, küçədə dayanıb dostları ilə söhbət edən, tanımadığı Zərərçəkmiş şəxs ona baxmasına irad tutması ilə əlaqədar, heç bir əsaslı səbəb olmadan xuliqanlıq niyyəti ilə özünün şəxsiyyətini başqa şəxslərin şəxsiyyəti fövqündə qoyaraq, sonuncunun sözlərindən əsəbiləşib öz davranışları ilə ictimai qaydalara açıq etinasızlıq göstərməklə özünü ətrafdakılara qarşı qoyub ictimai qaydanı kobud surətdə pozan, ətrafdakılara münasibətdə laqeydliyini və cəmiyyətə açıqdan-açığa hörmətsizlik ifadə edən hərəkətləri etməklə Zərərçəkmiş şəxs üzərinə gedərək onunla əlbəyaxa olan zaman üzərində gəzdirdiyi, istintaqla müəyyən edilməsi mümkün olmayan kəsici-deşici alət olan bıçaqla sonuncunun sağ bud nahiyəsinə bir dəfə qəsdən zərbə endirərək, sağ budun yuxarı 1/3-nin 1 (bir) ədəd bud arteriyasını dəlib keçən və səthi bud venasını tam kəsən deşilmiş-kəsilmiş yarası ilə nəticələnən bədən xəsarəti yetirməklə Zərərçəkmiş şəxs həyatı üçün təhlükəli olan qəsdən sağlamlığa ağır zərər vurmuşdur.